Kui esimene lambikuppel on parematele jahimaadele saadetud ja füüsis on omandanud diivanikaunistusele  ebaloomulikult hea vormi, on viimane aeg mõelda mängule, mis nõuaks vähem kuup- ja ruutmeetreid ning oleks istuva mängustiiliga. Selliseid iseloomujooni omab mäng "Mario Kart Wii." Peale ümbruse suhtes humaansete iseloomuomaduste on nimetatud mäng mitmete erinevate pultide ja puldikomplektidega ühilduv. Mängida saab nii Classic Controlleriga, GameCube'i puldiga, Wiimote+Nunchuk kombinatsiooniga kui ka ainult Wiimote'iga.